CELEX: 32019R0925
Language: bg
Date: 2019-06-03 00:00:00
Title: Регламент за изпълнение (ЕС) 2019/925 на Комисията от 3 юни 2019 година относно класирането на някои стоки в Комбинираната номенклатура

6.6.2019   
               
               
                  BG
               
               
                  Официален вестник на Европейския съюз
               
               
                  L 148/13
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/925 НА КОМИСИЯТА
         от 3 юни 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 юни 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Тръбовидно изделие (т.нар. „спортен колан“), изработено от трикотажен плат със състав 88 % полиестер и 12 % еластан, с обиколка 66 cm. Изделието е изработено от две правоъгълни трикотажни текстилни парчета с еднакъв размер, които се наслагват и зашиват от три страни, за да образуват обратим еластичен „спортен колан“.
                        Изделието е снабдено с отражатели, плосък джоб с цип и два малки отворени джоба, единият от които е снабден с еластична лента. Няма никакви токи.
                        Изделието е предназначено да бъде носено около кръста, например по време на спортни занимания. В джобовете могат да се съхраняват малки неща като ключове, кредитни карти и подобни.
                        Вж. изображенията (*1).
                     
                     
                        6307 90 10 
                     
                     
                        Класирането се определя от разпоредбите на общите правила 1 и 6 за тълкуване на Комбинираната номенклатура, забележка 7, буква е) към раздел XI и от описанието на кодове по КН 6307 , 6307 90  и 6307 90 10 .
                        Спортният колан има обективните характеристики на конфекциониран артикул от текстил по смисъла на позиция 6307  и по силата на забележка 7, буква е) към раздел XI.
                        Артикулът не е предназначен за съхранение на определен предмет. Той не е нито специално оформен, нито подплатен отвътре. Той не е подобен на контейнерите, класирани в позиция 4202  (вж. също първа и четвърта алинея и изключение в) от обяснителните бележки към Хармонизираната система за позиция 4202 ). Следователно се изключва класиране в позиция 4202 .
                        Поради това изделието трябва да бъде класирано в код по КН 6307 90 10 , като „друг конфекциониран трикотажен артикул“.
                     
                  
               (*1)  Изображенията са само за информация.